open-index/open-wikipedia-markdown huggingface dataset:
Bonaventūras

**Bonaventūra** (Giovanni (di) Fidanza, ) – italų pranciškonas, teologas ir filosofas, Bažnyčios mokytojas, šventasis. Gimė 1221 m. Čivita di Bagnoredže, mirė 1274 m. Lione.

## Biografija
1243 m. įstojo į Pranciškonų ordiną, studijavo Paryžiaus universitete.

Nuo 1273 m. Grigaliaus X paskiriamas Albano arkivyskupu ir kardinolu, to paties popiežiaus pavedimu rengė parengti Antrąjį visuotinį Liono susirinkimą, kuriuo bandyta atkurti lotynų ir graikų krikščionių vienybę.

1482 m. balandžio 14 d. kanonizuotas, o 1588 m. jam suteiktas Bažnyčios mokytojo titulas, paprastai minimas su epitetu *Doctor Seraphicus*, „angeliškasis daktaras“.

## Veikalai

Vienas žymiausių Viduramžių mokslininkų, greta Jono Dunso Škoto laikomas ryškiausiu akademiniu intelektualinės pranciškonų tradicijos teologu. Bonaventūro *Sentencijų komentaras* – vienas įtakingiausių XIII a. teologinių veikalų. Išleido ir kitų svarbių teologijų darbų, kaip antai: „Menų sugrįžimas į teologiją“ (*De Reductione Artium ad Theologiam*), „Proto kelionė į Dievą“ (*Itinerarium Mentis in Deum*), „Ginčytini klausimai apie Trejybės slėpinį“ (*De mysterio trinitatis*) ir „Ginčytini klausimai apie Kristaus pažinimą“ (*De scientia Christi)*. Jis mokė, kad krikščionybės tiesas galima suvokti ne protu, bet dieviškuoju įkvėpimu.

Bonaventūra paliko daug veikalų, tarp kurių minėtini šie:

* ''Commentarius in secundum librum Sententiarum Petri Lombardi''
* ''Sermones quattuor novissimorum''
* ''Sermones mediocres de tempore''
* ''Sermones de tempore et de sanctis''
* ''Commentarius in IV libros sententiarum Petri Lombardi''
* *Quaestiones disputatae*:
** *De mysterio trinitatis*
** *De scientia Christi*
** *De perfectione evangelica*
* ''De reductione artium ad theologiam''
* ''Breviloquium'', prancūzų k.
* ''De quinque festivitatibus pueri Jesu'', prancūzų k.
* ''Soliloquium de quatuor mentalibus exercitiis'', prancūzų k.
* ''Legenda S. Francisci'' 
* ''Collationes de septem donis Spiritus Sancti'' 
* *Collationes in Hexaemeron*
Wayne Bridge

**Veinas Maiklas Bridžas** (; g. 1980 m. rugpjūčio 5 d. Sautamptone, Anglijoje) – Anglijos nacionalinės ekipos ir Manchester City klubo kairės pusės gynėjas.

Pirmasis jo klubas buvo Southampton. 1998−1999 metų sezone jis debiutavo pagrindinėje komandoje, o 2000−2001 sezone buvo išrinktas geriausiu komandos žaidėju. 2003 metais už 7 milijonus svarų perėjo į Chelsea. 2009 m. sausio 3 d. pasirašė ketverių su puse metų kontraktą su Manchester City klubu. 

2011 m. sausio 12 d. iki sezono pabaigos buvo išnuomotas West Ham United klubui. 2012 m. sausio 31 d. iki sezono pabaigos išnuomotas Sunderland klubui.

Nacionalinėje komandoje žaidžia nuo 2002 m. vasario 13 d., buvo pakviestas į 2006 m. pasaulio čempionatą, tačiau čia nežaidė nė vienerių rungtynių. 2010 m. vasario 25 d. pasitraukė iš nacionalinės rinktinės.

## Pasiekimai
* Anglijos lygos taurė (2005 m.)
* Anglijos Premier lyga (2005 m.)
* Anglijos Super taurė (Community Shield) (2005 m.)

## Dalyvavimas čempionatuose

|}

## Šaltiniai

## Nuorodos
* Statistika (footballdatabase.com)
Aucė

**Aucė** (seniau – **Aukė**, ) – miestas Latvijoje, netoli Lietuvos sienos prie Aucės upės. Prie Mažeikių–Rygos geležinkelio, 90 km į pietvakarius nuo Rygos. 2413 gyv. (2021 m.). Plotas 3,66 km².

## Istorija
Miestas pradėjo kurtis 1889 m. prie Vecaucės dvaro. Dvaro pilį 1841-1845 m. grafas Medemas pastatydino pagal vokiečių architekto Frydricho Štilerio projektą. 1905 m. dalis pilies sudegė, 1907 m. pilis atstatyta. Prie pilies užsodintas 13 ha parkas. 1920 m. dvaras išparceliuotas, jame įsikūrė Latvijos universiteto žemės ūkio studijų mokomasis ūkis. Šiuo metu pilyje veikia 20 vietų viešbutis, yra 100 vietų banketų salė, 150 vietų konferencijų salė, 40 vietų seminarų salė. Tačiau pilis nerestauruojama, nes į ją pareiškė pretenziją buvusių savininkų palikuonys.

1667 m. Vecaucėje pastatyta liuteronų bažnyčia, 1729 m. ji sudegė, 1866 m. atstatyta. Savivaldos teisė suteikta 1921 m. liepos 1 d. Miesto teisės suteiktos 1924 m. 1925 m. spalio 31 d. suteiktas miesto herbas. Rotušės pastatas 1905 m. pastatytas pagal Janio Lagzdinio projektą privačiai mokyklai. Mokykla jame veikė 1911-1915 m. ir po Pirmojo pasaulinio karo iki 1927 m., kai pastate buvo įkurta savivaldybė.

2009–2021 m. Aucė buvo savivaldybės centras.

## Lietuviai

XX a. ketvirtajame dešimtmetyje gyveno apie 2655 gyv., iš jų apie 10-14 % lietuvių. 1934 m. Aucės mokykloje vyko lietuvių kalbos pamokos. Nemažai lietuvių atsikėlė po Antrojo pasaulinio karo, bėgdami nuo persekiojimų bei tie, kuriems po tremties nebuvo leista apsigyventi Lietuvoje.


Vaizdas:Vecaucepils1.JPG|Vecaucės pilis
Vaizdas:Vecaucespils2.JPG|Vecaucės pilis
Vaizdas:Vecauceportik.JPG|Vecaucės pilies interjero fragmentas
Vaizdas:Vecaucesale.JPG|Vecaucės pilies valgomasis
Vaizdas:PICT7728Vecauce.JPG|Vecaucės liuteronų bažnyčia
Vaizdas:AuceLatvija.JPG|Aucė nuo pilies stogo


## Šaltiniai
Užkalniai

**Užkalniai** – kaimas Raseinių rajono savivaldybėje, 4 km į šiaurės vakarus nuo Nemakščių, prie Žemaičių plento. Kaimo rytuose išteka Upyna. Už 3 km į vakarus – Kryžkalnis. Seniūnaitijos centras. Yra Nemakščių mokyklos skyrius, biblioteka.

## Gyventojai

## Šaltiniai
Homeomorfizmas

**Homeomorfizmas** ( – pavidalas, forma), arba **topologinė transformacija** – vadinama abipus vienareikšmė ir abipus tolydi transformacija tarp dviejų topologinių erdvių. Apskritimas ir bet kuris iškilasis daugiakampis yra homeomorfinės figūros, atkarpa nėra homeomorfinė nei apskritimui, nei tiesei, taip pat sfera ir plokštuma nėra homeomorfinės figūros.

Funkcija *f* tarp dviejų topologinių erdvių *X* ir*Y* vadinama **homeomorfizmu** jei ji tenkina tokias savybes:

* *f* yra bijekcija (abipus vienareikšmis atvaizdavimas tarp *X* ir*Y*),
* *f* yra tolydi funkcija,
* Atvirkštinė funkcija *f* −1 irgi yra tolydi.

Figūros A ir B (arba bendriau – topologinės erdvės) vadinamos *homeomorfinėmis*, jeigu egzistuoja homeomorfizmas, atvaizduojantis figūrą A į B.

## Šaltiniai
Pauleta

**Pedras Migelis Kareiras Resendesas** (**Pauleta**; g. 1973 m. balandžio 28 d.) – baigęs karjerą portugalų futbolininkas, puolėjas. Atstovavo Portugalijos rinktinei.

## Karjera
Kitados rungtyniavo tokiuose klubuose kaip União Micaelense, Estoril-Praia, UD Salamanca, Deportivo de La Coruña, Girondins de Bordeaux, Paris Saint-Germain, São Roque.

2008 m. lapkričio 17 d. paskelbė apie pasitraukimą iš profesionalaus futbolo.

## Rinktinė
1997 m. rugpjūčio 20 d. debiutavo nacionalinėje komandoje rungtynėse prieš Armėniją. Portugalai nugalėjo varžovus rezultatu 3-1. 

Su rinktine žaidė 2006 m. pasaulio čempionate. 2006 m. birželio 11 d. pirmosiose rungtynėse prieš Angolos komandą įmušė vienintelį rungtynių įvartį. Portugalai nugalėjo varžovus rezultatu 1-0. 

2006 m. liepos 6 d. pranešta, kad Pauleta ir Luís Figo baigia karjerą nacionalinėje rinktinėje.

## Pasiekimai
* Ispanijos La Liga 1 vieta (2000)
* Prancūzijos lygos taurė (2002)
* Prancūzijos taurė (2004, 2006)

## Dalyvavimas čempionatuose

|}

## Išnašos

## Nuorodos
* Transfermarkt
Balčiai (Raseiniai)

**Balčiai** – kaimas Raseinių rajono savivaldybėje, 9 km į šiaurę nuo Nemakščių, prie kelio . Seniūnaitijos centras.

## Istorija

1950–1963 m. buvo Balčių apylinkės centras.

## Gyventojai

### Žymūs žmonės
* Balčiuose gimė ir augo rašytojas Juozas Aputis.

## Šaltiniai
Rūjiena

**Rūjiena** – miestas šiaurės Latvijoje, Valmieros savivaldybėje, netoli Estijos sienos. 2804 gyventojai (2021 m.).

Miesto teisės nuo 1920 m. 2009–2021 m. buvo Rūjienos savivaldybės administracinis centras.

## Galerija

File:Ruhja linnavalitsus.JPG|Rotušės bokštas
File:Ruhja Keskkool.JPG|Rūjienos vidurinė mokykla


## Šaltiniai
Aukštkeliai

**Aukštkeliai** – kaimas Raseinių rajono savivaldybėje, 4 km į rytus nuo Nemakščių, prie Žemaičių plento (). Išsidėstę kairiajame Šešuvies krante, prie geležinkelio Radviliškis–Pagėgiai. Seniūnaitijos centras. Kaime yra Viduklės geležinkelio stotis.

## Gyventojai

## Šaltiniai
Akstinai

**Akstinai** – kaimas Raseinių rajono savivaldybėje, 4 km į šiaurę nuo Kaulakių, pakeliui į Šiluvą. Seniūnaitijos centras.

## Istorija

Akstinų dvaras paminėtas 1564 m.

## Gyventojai

## Šaltiniai
Vosyliškis

**Vosyliškis** – kaimas Zarasų rajono savivaldybėje, 2 km į šiaurės vakarus nuo Zarasų, prie kelio link Antazavės. Seniūnaitijos centras.

## Gyventojai

## Šaltiniai
Skirmantiškė

:: *Apie kaimą Telšių rajone žr. [[Skirmantiškė (Telšiai)]]*.

**Skirmantiškė** – kaimas Raseinių rajono savivaldybės rytinėje dalyje, prie kelio Betygala-Žaiginys. Seniūnaitijos centras. Yra paštas (LT-60064).

## Istorija

Nuo 1902 m. minimas Skirmantiškės dvaras. Tais metais jame gyveno 27, o 1923 m. – 44 žmonės. Tarybiniais metais buvo Pikčiūnų kolūkio centrine gyvenvietė.

## Gyventojai

## Šaltiniai
Piktakiemis

:: *Seniau Piktakiemiu vadinosi Kauno rajono miestelis [[Čekiškė]]*.

**Piktakiemis** – kaimas Kaišiadorių rajono savivaldybėje, 5 km į pietryčius nuo Mūro Strėvininkų, Piktakiemio miško šiauriniame pakraštyje. 

## Istorija

Po savivaldybių reformos 2000–2002 m. laikinai priklausė Elektrėnų savivaldybei.

## Gyventojai

## Šaltiniai
Konsultacijų įmonė

**Konsultacijų įmonė** – įmonė, teikianti konsultacijas. Tai „išorinis“ konsultavimo subjektas, terminuotai teikiantis savo paslaugas kitiems ūkio, taip pat su ūkine veikla susijusiems subjektams (pvz., valstybės ir savivaldybių įstaigoms, NVO ir kitoms organizacijoms).

Konsultacinių įmonių veikla – konsultavimas. Nuo samdomo darbo, rangos tokia veikla skiriasi tuo, kad įmonę patarėją – paslaugų teikėją – su konsultuojamuoju subjektu sieja sutartiniai santykiai (paslaugų teikimo sutartis). Rangos atveju – ranga.

Konsultacinę bendrovę gali kurti tiek fiziniai, tiek ir juridiniai asmenys. Steigiant UAB yra apribojama finansinė subjekto civilinė atsakomybė kreditorių atžvilgiu. Individualios įmonės atveju veiklos formalumai ir administravimas yra paprastesnis, tačiau šiuo atveju įmonės atsakomybė yra platesnė, neapsiribojant vien tiktai įmonės turtu. Konsultacijų įmones steigia mokesčių, teisės, audito ir kitų paslaugų teikėjai, verslo patarėjai.
Alūksta

**Alūksta** (arba ***Ilūkšta***, ***Alūkšta***; ) – miestas pietryčių Latvijoje, Aukštutinės Dauguvos savivaldybėje, netoli Lietuvos sienos, 204 km į pietryčius nuo Rygos, abipus Dauguvos intako Alūkstos. Pro miestą praeina Daugpilio–Aknystos kelias. 2021 m. mieste gyveno 2382 gyventojai. Į pietvakarius nuo miesto yra Alūkstos geležinkelio stotis.

## Istorija

Istoriniuose šaltiniuose Alūksta pradėta minėti XV a., kai lietuviai, kovodami su Livonijos vokiečių konfederacija, sugriovė Alūkstos ežero saloje buvusią pilį. Žinoma, kad XVI a. vid. mieste buvo turgavietė. Alūksta yra priklausiusi grafams Zibergams. Apie 1567 m. čia pastatyta evangelikų liuteronų bažnyčia, 1960 m. – katalikų. Prie šios katalikų bažnyčios iki 1835 m. veikė kolegija. XIX a. Alūkstoje buvo pastatyta sinagoga, stačiatikių cerkvė. Šiuo metu mieste veikia 4 religinės bendruomenės – evangelikų liuteronų, katalikų, sentikių, stačiatikių. 1860 m. pro miestelį nutiestas Sankt Peterburgo–Varšuvos geležinkelis. 1795–1917 m. Alūksta priklausė Kuršo gubernijai. Miesto teisės Alūkstai suteiktos 1917 m.

2003–2021 m. buvo Alūkstos savivaldybės centras.

## Lietuviai

Iki Pirmojo pasaulinio karo Alūkstos katalikų parapija priklausė Žemaičių vyskupijai. 1919 m. rugpjūčio 29 d. Alūksta ir jos apylinkės buvo prijungtos prie Lietuvos. 1920 m. spalio 12 d. 1921 m., pagal Lietuvos–Latvijos sienų nustatymo sutartį, Alūksta ir jos apylinkės priskirtos Latvijai. Lietuvių Alūkstoje ir jos apylinkėse gyventa nemažai – 54,84 proc. Alūkstos apskrityje 1920 m. lietuvių pradėjo mažėti. 1930 m. jie sudarė tik 6 proc. visų gyventojų (1935 m. Alūkstoje ir jos apylinkėse gyveno 2375 lietuviai). 1928 m. Alūkstos apskrityje veikė 4 lietuviškos mokyklos. XX a. pradžioje Alūkstos apskrityje dirbę katalikų kunigai daugiausia buvo lietuviai. Paskutiniais metais Alūkstos bažnyčioje pamaldos vyksta latvių ir lietuvių kalbomis. Alūkstos apylinkėse lietuviškus tarmių tekstus rinko Antanas Baranauskas.

## Sportas
; Futbolas: 
* Augšdaugavas NSS (buv. FK Ilūkste) – futbolo klubas;
* FK Zibens/Zemessardze – buvęs futbolo klubas, veikęs (1998–2009 m.)

## Šaltiniai
McKinsey & Company

**McKinsey & Company, Inc.** – tarptautinė vadybos konsultavimo įmonė. McKinsey teikia patarimus daugeliui bendrovių, vyriausybių bei įstaigų. Ji pripažinta, kaip viena iš prestižiškiausių įmonių vadybos konsultavimo srityje. Ji taip pat yra viena iš pirmaujančių pagal įdarbinamų verslo vadybos magistrų skaičių.

## Literatūra
* Elizabeth Haas Edersheim. McKinsey's Marvin Bower: Vision, Leadership, and the Creation of Management Consulting.

## Išnašos

## Nuorodos
* Oficiali svetainė 
* The McKinsey Quarterly
Čyčkai

**Čyčkai** – kaimas Vilkaviškio rajono savivaldybėje, 7 km į pietvakarius nuo Vilkaviškio, piečiau Alvito, prie kelio , kairiajame Širvintos krante, prie Brideikio upelio žiočių. Seniūnaitijos centras. Yra kultūros namai.

## Istorija

Čyčkai įkurti 1861 m., sujungus Kaukakalnio ir Veršnupių dvarų žemes. Iki 1950 m. priklause Alvito valsčiui. Pagal pirmajį Lietuvos visuotinį gyventojų 1923 metų surašymą Čyčkų kaime buvo 67 ūkiai ir 490 gyventojų. 1952 m. įkurti kultūros namai.

## Gyventojai

## Sportas

Kaime žaidžia FK Šešupė Čyčkai futbolo klubas.

## Šaltiniai
Čenstakava

**Čenstakavà**  () – miestas-apskritis pietų Lenkijoje, prie Vartos upės. Išvystyta metalurgija, tekstilė, mašinų gamyba, popieriaus ir baldų pramonė. Yra vienuolynas (XVII–XVIII a.), bažnyčia (XIV a., su Čenstakavos Dievo Motinos ikona).

## Istorija

Pirmą kartą Čenstakavos kaimas paminėtas 1220 m. 1382 m. čia įkurtas vienuolynas, kuriame nuo 1384 m. yra jo didžiausia įžymybė – Čenstakavos Dievo Motinos ikona, vadinama Juodąja Madona. Iki 1377 m. Čenstakava tapo miestu, 1502 m. jai suteiktos Magdeburgo teisės. XIX a. buvo Petrakavo gubernijos Čenstakavos apskrities centras.

1939 m. rugsėjo 3 d. miestą užėmė vermachtas. Miestas pervadintas vokišku *Tschenstochau* pavadinimu ir įjungtas į Generalinę guberniją. Jau kitą dieną po miesto užėmimo okupacinė valdžia sušaudė 150 žydų. 1941 m. balandžio 9 d. čia įkurtas žydų getas. Antrojo pasaulinio karo metu sunaikinta beveik visa žydų bendruomenė – apie 45 000 žydų. 1945 m. sausio 16 d. miestą užėmė Raudonoji armija.

Nors 1999 m. miestas buvo įtrauktas į Silezijos vaivadiją, Čenstakava yra ne Silezijos, o Mažosios Lenkijos dalis. Čenstakava, norėdama pabrėžti savo ryšius su Mažąja Lenkija, įstojo į „Mažosios Lenkijos miestų ir savivaldybių asociaciją“.

## Pauliečių vienuolynas

Svarbiausias architektūrinis ansamblis Čenstakavoje yra įtvirtintas Pauliečių vienuolynas, pastatytas ant Jasna Gura vadinamos kalvos miesto vakaruose. 1655 m. švedų kariuomenės apsiaustas vienuolynas išsilaikė keliolika savaičių. Prie barokinio interjero vienuolyno bažnyčios glaudžiasi 106 m bokštas ir koplyčia su garsiuoju Juodosios Madonos paveikslu. Bažnytinių švenčių metu į vienuolyną susirenka šimtai tūkstančių piligrimų.

## Susisiekimas

Miesto viešuoju transportu, kurį sudaro autobusų ir tramvajų linijos, rūpinasi *Miejskie Przedsiębiorstwo Komunikacyjne*. Mieste yra Rudnikų oro uostas, artimiausias tarptautinis oro uostas yra Katovicuose. Miestas yra šalia kelio tarp Katovicų ir Varšuvos.

## Sportas
* KS Raków Częstochowa (futbolo klubas);
* Skra Częstochowa (futbolo klubas);
* „Raków“ stadionas, kurio talpa 5 200 žiūrovų.
* *Miejski Stadion Piłkarski Skra* – stadionas, kurio talpa 990 žiūrovų.

## Šaltiniai

## Nuorodos
* Oficiali svetainė
* Juodosios Madonos vienuolynas
Natuzijaus šikšniukas

**Natuzijaus šikšniukas** (*Pipistrellus nathusii*) – vienas dažniausių Lietuvos šikšnosparnių. Lietuvoje sutinkami tik šiltuoju metų laiku, žiemoti skrenda į Prancūziją, Vokietiją, Lenkiją.

## Fizinės charakteristikos
Kūno ilgis – apie 5 cm, svoris – 6-11 g. Sparnų mostas apie 25 cm. Nugara pilkai rusva. Pilvas ir krūtinė šviesesni. Sparnų plėvių viršus juosvas, apačia šviesesnė. Ausys juosvos arba durpių spalvos. Gyvenimo trukmė – apie 7 metus.

## Gyvenamoji aplinka
Natuzijaus šikšniukai gyvena plačialapių ir mišriuose miškuose, kartais apsistoja palėpėse.

## Elgsena
Natuzijaus šikšniukai minta įvairiais vabzdžiais, medžioja naktį. Dieną slepiasi drevėse, inkiluose, plyšiuose. Patelės veisimosi metu gyvena kolonijomis, patinai gyvena atskirai. Poruojasi rudeninės migracijos metu arba žiemojimo vietose. Dažniausiai 2 jaunikliai gimsta birželio pabaigoje.

## Nuorodos
* Natuzijaus šikšniukas (Pipistrellus nathusii Keyserling et Blasius)
Dagda

**Dagda** () – miestas pietryčių Latvijoje, Kraslavos savivaldybėje, 36 km į šiaurės rytus nuo Kraslavos ir 267 km nuo Rygos. 1948 gyventojai (2021 m.).

Miesto teisės nuo 1992 m. 2009–2021 m. buvo Dagdos savivaldybės administracinis centras.

## Šaltiniai

## Nuorodos

* Miesto svetainė
Skrunda

**Skrunda** – miestas vakarų Latvijoje, Kurše, Kuldygos savivaldybėje, prie Ventos upės, į pietus nuo Kuldygos. 1988 gyventojai (2021 m.).

Miesto teisės nuo 1996 m. 2009–2021 m. buvo Skrundos savivaldybės administracinis centras.

## Miestai partneriai
Miestai, su kuriais Skrunda yra užmezgusi partnerystės ryšius:
*  Mccheta, Gruzija
*  Dindžou, Kinija
*  Sanbrizas, Prancūzija
*  Peltsama, Estija

## Šaltiniai
Karsava

**Karsava** () – miestas rytų Latvijoje, Ludzos savivaldybėje, netoli Rusijos sienos. 2008 gyventojai (2021 m.). Yra geležinkelio stotis. Metalo apdirbimo pramonė.

## Istorija
Miesto teisės nuo 1928 m. 2009–2021 m. buvo Karsavos savivaldybės administracinis centras.

## Šaltiniai
Kegumas

**Kegumas** () – miestas centrinėje Latvijoje, Uogrės savivaldybėje. 2171 gyventojas (2021 m.). Šalia miesto yra vandens jėgainė.

2002–2021 m. buvo Kegumo savivaldybės administracinis centras.

## Šaltiniai
Gustavo enciklopedija

**„Gustavo enciklopedija“** – lietuvių pažintinė-pramoginė laida vaikams, transliuojama per LRT televiziją. Laidos kūrėjas ir režisierius – žurnalistas Audrius Rakauskas. Jis ir vaidina, ir piešia, rašo tekstus, harmonizuoja muzikos kūrinius ir juos interpretuoja. Pirmoji „Gustavo enciklopedijos” laida išėjo 1999-aisiais.

DVD diskas išleistas 2006 m. gegužės 24 d. 2010 m. išleista knyga „Gustavo receptai“. 2014 m. laidos personažų pagrindu pastatytas filmas „Gustavo nuotykiai“.

## Turinys

Pagrindinis laidų personažas – specialusis korespondentas Gustavas – mėgina išsiaiškinti pasaulio paslaptis, atskleisti tam tikrus gamtos reiškinius, paaiškinti iš kur kilo tam tikro daikto, vietovės arba reiškinio pavadinimas.

Be žurnalisto Gustavo laidoje yra ir daug kitų personažų, kaip profesorius Velykis Kalėdauskas-Kučys, nykštukas Benas, pusbrolis Gustavsonas iš Švedijos, Vandenų valdovas Neptūnas ir Debesų žmogus. Šių personažų vaidmenis atlieka Audrius Rakauskas. Kiti dalyviai – piešti (IT grafikos pagalba).

Programoje gausu humoro, pristatomi Gustavo kulinariniai receptai, atliekami linksmai interpretuojami muzikos kūriniai.

## Apdovanojimai
Gustavo enciklopedija Geriausių laidų konkurse „Pragiedruliai“, kurį organizavo Lietuvos radijo ir televizijos komisija (LRTK) buvo pripažinta Geriausia 2005 metų televizijos laida vaikams, (LTV). 2012 metais „Gustavo enciklopedija” vedėjui bei kūrėjui Audriui Rakauskui įteikta Gailių klano premija ir sidabro medalis.

2015 m. už „Gustavo enciklopediją“ A. Rakauskui įteiktas Kultūros ministerijos apdovanojimas „Nešk savo šviesą ir tikėk“.

## Šaltiniai

## Nuorodos
* Gustavo enciklopedijos aprašymas (LRT) 
* Gustavo enciklopedijos naujausių laidų peržiūra (LRT) 
* DVD disko aprašas
Priekulė (Latvija)

**Priekulė** () – miestas pietvakarių Latvijoje, netoli Lietuvos sienos. 1943 gyventojai (2021 m.). Yra liuteronų bažnyčia (pastatyta 1684 m.), baptistų bažnyčia, Priekulės dvaras, apžvalgos bokštas, broliški kapai (apie 23 tūkst. II pasaulinio karo aukų). Buvusi Priekulės geležinkelio stotis.

## Istorija

Priekulė minima kaip tvirtovė 1483 m., bet kaip miestas ėmė augti tik po 1871 m., kai buvo nutiestas Liepojos–Romnų geležinkelis. 1915 m. nutiestas Bajorų–Priekulės geležinkelis. 1928 m. gavo miesto teises. 2009–2021 m. Priekulės savivaldybės centras.

## Šaltiniai

## Nuorodos
* Miesto svetainė
Pietinė voverė skraiduolė

**Pietinė voverė skraiduolė** (*Glaucomys volans*) – viena iš 2 rūšių, priklausančių amerikinių voverių skraiduolių (*Glaucomys*) genčiai. Ilgis – 14 cm, uodegos ilgis – 9-11 cm. Svoris – iki 190 g. Vasarą gyvena pavieniui, žiemą – nedideliais būriais. Aktyvios naktį. Visaėdis gyvūnas. Maistas – riešutai, įv. sėklos, vaisiai, vabzdžiai, paukščių kiaušiniai, grybai, kerpės ir t. t. Puikiai mato tamsoje. Odos raukšlės dėka gali sklandyti, suktis ore, nesulėtėjus apsisukti. Priešai – ereliai, vanagai, pelėdos.

Mėgsta aukštus medžius, kur gali laisvai sklandyti nuo medžio prie medžio.  Dažniausiai įsikuria apleistame paukščio uokse ar pragraužtame kokoso riešute. Randamos Š. Amerikoje.
Viesytė

**Viesytė** () – miestas pietų Latvijoje, Jekabpilio savivaldybėje, 30 km nuo Jėkabpilio. 1537 gyventojai (2021 m.). Siuvimo pramonė. Išlikę siaurojo geležinkelio objektai. Veikia liuteronų bažnyčia, kultūros namai, mokykla.

Viesytė įkurta 1890 m. Iki 1925 m. vadinta **Ažumiestu** (*Āžumiests*, 'Ožių miestelis'), **Ekengrave** (). 1916–1972 m. buvo siaurojo geležinkelio mazgas. 2009–2021 m. buvo Viesytės savivaldybės centras.

## Gyventojai
### Tautinė sudėtis

## Miestai partneriai
Miestai, su kuriais Viesytė yra užmezgusi partnerystės ryšius:
*  Hobras, Danija
*  Čeladzas, Lenkija
*  Žydačivas, Ukraina

## Šaltiniai
Vavau

**Vavau** () arba **Vavao** – pagrindinė Tongos salyno Vavau grupės sala. Tai koralinė sala, kurios plotas 121 km², o aukštis iki 204 m. Išraižyta įlankų ir užutėkių, o vakarinėje dalyje yra uždara lagūna. Svarbiausias viso salyno miestas – Neiafu. Tai antras pagal dydį šalies miestas ir Vavau grupės administracinis centras. Saloje gyvena 14 182 gyventojų (2021 m.). Žvejyba, tropinių kultūrų auginimas, turizmas.

## Vavau grupė

Vavau sala, kartu su aplinkinėmis salomis (70) ir rifais sudaro Vavau grupę, turinčią administracinį statusą Tongos Karalystėje. 17 salų gyvenamos. Grupė skirstoma į 6 apygardas. Žemiau pateikiama svarbiausių salų statistika:

Dauguma salyno salų koralinės kilmės, tačiau yra ir kelios vulkaninės:
* Fonualei – kūgio formos, 183 m aukščio sala.
* Toku – 43 km į šiaurę nuo Vavau.
* Late – su simetriniu, 5 km skersmens ir 518 m aukščio ugnikalniu.
* Lateiki – aktyvus, >1000 m aukščio ugnikalnis.

Vavau salas 1781 m. atrado ispanų jūrininkas Francisco Mourelle. 1787 m. salyną tyrinėjo prancūzų jūrininkas Ž. F. Laperūzas.

## Šaltiniai

## Nuorodos

* Žemėlapis, nuotraukos 
* Oficiali salyno svetainė 
* Nuotraukų galerija
* Turizmas
Kalnciemas

**Kalnciemas** – gyvenvietė Latvijoje, Jelgavos savivaldybėje, 24 km į šiaurės vakarus nuo Jelgavos, Lielupės kairiajame krante. Valsčiaus centras.

## Istorija
Seniau veikė didelis statybinių medžiagų kombinatas. Miesto teises turėjo nuo 1991 m. iki 2010 m.

## Nuorodos
* Kaimo svetainė
Audrius Rakauskas

**Audrius Rakauskas** (g. 1966 m. birželio 25 d.) – lietuvių žurnalistas, laidos „Gustavo enciklopedija“ autorius.

Dėl laidos „Gustavo enciklopedija“ kūrimo su Audriumi Rakausku LRT yra sudariusi autorinę sutartį.

Anksčiau Audrius Rakauskas yra dirbęs įvairius darbus – nuo apsaugos darbuotojo, aktoriaus, kūrybinio darbuotojo iki žurnalisto. Audrius Rakauskas filmavosi LRT seriale „Tučkus ir viršininkas skuba į pagalbą“ bei filme „Gintaro kambarys“.

Vedęs, sūnus Augustas (g. 1991 m.).

Brolis Rimantas Rakauskas, VU GMF profesorius zoologas.

Knygos ir kiti leidiniai:

* Rakauskas A. (2010) Gustavo receptai. .

* Rakauskas A.; Lekavičius V.; Gricius A. (2014-2015) Nepaprasti Gustavo ir profesoriaus Kalėdausko nuotykiai. .

## Apdovanojimai
„Gustavo enciklopedija“ Geriausių laidų konkurse „Pragiedruliai“, kurį organizavo Lietuvos radijo ir televizijos komisija (LRTK) buvo pripažinta Geriausia 2005 metų televizijos laida vaikams, (LTV).

2010 m. Šypsenos Ordinas.

2012 m. Gailių klano premija ir sidabro medalis.

## Išnašos

## Nuorodos
*
Nejafu

**Nejafu** (*Neiafu*) – antras pagal dydį miestas Tongoje, Vava'u salyne, Vava’u saloje. Svarbiausias salyno miestas ir administracinis centras. Išsidėstęs prie užutėkio, vienos iš patogiausių pasaulyje krantinių. Svarbus uostas. Yra vietinės reikšmės oro uostas. Miesto centras – bažnyčia. Žvejyba, kopros apdirbimas. Auginama vanilė, moliūgai. Turizmas.

## Šaltiniai

## Nuorodos
* Miesto nuotraukos
Gustavas

**Gustavas** yra švediškos kilmės vyriškas vardas ( − „Dievo atrama“).

Asmenys, turintys **Gustavo** vardą:
* Gustavas Princas Vaza (1799–1877), Švedijos princas
* Gustavas Adolfas (1906–1947), Švedijos princas
* Gustavas Šarpentjė (1860–1956), pranc. kompozitorius
* Gustavas Kurbė (1819–1877), pranc. tapytojas
* Gustavas Dorė (1832–1883), pranc. menininkas
* Gustavas Eifelis (1832–1923), pranc. inžinierius
* Gustavas Floberas (1821–1880), pranc. rašytojas
* Gustavas Heinemanas (1899–1976), vokiečių politikas
* Gustavas Klimtas, (1862–1918), austrų tapytojas
* Gustavas Knutas (1901–1987), vokiečių aktorius
* Gustavas Lindentalas (1850–1935), tiltų statybos inžinierius
* Gustavas Maleris (1860–1911), austrų dirigentas kompozitorius
* Gustavas Rėgleris (1898–1963), vokiečių rašytojas
* Gustavas Šėferis (Tokio Hotel), muzikantas, grupės Tokio Hotel būgnininkas
* Gustavas Šėferis, vokiečių irkluotojas
* Gustavas Štrėzemanas (1878–1929), vokiečių politikas

Gyvūnai:

* Krokodilas Gustavas, žmogėdra, gyvenęs ar tebegyvenantis Burundyje.

Meniniai personažai:
* Specialusis korespondentas Gustavas, laidos Gustavo enciklopedija veikėjas
* Geležinis Gustavas (Hans Fallada)
* Gustavas Gansas (Walt Disney)
*Gustavas (A. Mickevičius, "Vėlinės")

Pseudonimas:
* austrų muzikas, žr. Gustav (grupė)
Gustavsonas

**Gustavsonas** − lietuviška vyriškos giminės pavardė.

Šios pavardės moteriškosios giminės formos yra: Gustavsovienė (ištekėjusi moteris) ir Gustavsovaitė (mergautinė pavardė).

Pavardę turi šie garsesni asmenys:

*Paulas Gustavsonas, suomių kilmės dailininkas, artistas JAV;
*Corrine Gustavson, 1986-1992;
*Patricia Gustavson;
*Erikas Gustavsonas, kino režisierius.

**Personažai**:
*Gustavsonas, laidos Gustavo enciklopedija herojus.
Didysis ketvertas

**Didysis ketvertas** – vadinamos keturios didžiausios pasaulio įmonės teikiančios audito ir konsultacines paslaugas.

2006 metais didįjį ketvertą sudarė:
# PwC
# Deloitte
# Ernst & Young
# KPMG

## Dideles pakeitė didesnės

Nuo 1970 m. iki 1989 m. audito ir konsultacijų rinkoje dominavo 8 didžiausios audito ir konsultacijų įmonės, kol 2002 m. liko keturios.

## Didysis aštuonetas (1970–1989)

Į didijį aštuonetą nuo 1970 m. iki 1989 m. įėjo šios įmonės:

# Arthur Andersen;
# Arthur Young & Company;
# Coopers & Lybrand;
# Ernst & Whinney (kažkada vadinta Ernst & Ernst);
# Haskins & Sells (susiliejus su Europos Deloitte, Haskins ir Sells įmonėmis);
# KPMG (kadaise susijungus Pear Marwick International ir KMG Group);
# Price Waterhouse;
# Touche Ross.

Didysis aštuonetas susidarė susiliejus įmonėms.

## Didysis šešetas (1989–1998)

Didysis aštuonetas tapo didžiuoju šešetu 1989 m. birželį susijungus Ernst & Whinney su Arthur Young & Company ir tapus Ernst & Young ir rugpjūtį susijungus Haskins & Sells su Touche Ross ir tapus Deloitte & Touche.

## Didysis penketas (1998–2002)

Didysis šešetas tapo didžiuoju penketu 1998 m. liepą susijungus Price Waterhouse su Coopers & Lybrand ir tapus PricewaterhauseCoopers.

## Didysis ketvertas (2002)

Po Enron kompanijos bankroto Arthur Andersen įmonė buvo apkaltinta nekokybiškai atlikusi auditą ir praradusi daug klientų buvo uždaryta. Tai didysis penketas tapo didžiuoju ketvertu.

## Nuorodos

* PricewaterhauseCoopers
* Deloitte
* Ernst & Young
* KPMG

## Šaltiniai
Artemidės šventykla

**Artemidės šventykla** (, ) – vienas iš septynių pasaulio stebuklų, stovėjusių Efese (dabartinė Turkija). Pagal legendą Efesą įkūrė amazonės – karingų moterų gentis. Paskutinė Artemidės šventykla jame buvo statoma daug kartų. Ankstyvieji mediniai statiniai pasenę suirdavo, sudegdavo arba sugriūdavo per žemės drebėjimus, todėl VI a. pr. m. e. viduryje buvo nutarta globėjai deivei Artemidei pastatyti didingą buveinę, negailint nei lėšų, nei laiko. Geriausiu buvo pripažintas Chersitrono projektas. Jis pasiūlė šventyklą statyti iš marmuro, pelkėje prie upės. Chersitronas nutarė, kad minkšta pelkėta dirva bus geras amortizatorius per žemės drebėjimus. O kad savo svorio slegiamas marmurinis kolosas nenugrimztų į žemę, buvo iškasta gili pamatų duobė ir pripildyta medžio anglies bei vilnos mišinio - padaryta kelių metrų storio pagalvė. Šventyklos statyba buvo labai sudėtinga, ir kada didysis architektas būdavo bejėgis, jam į pagalbą ateidavo pati Artemidė…Cheristonas nesulaukė statybos pabaigos. Šventykla buvo baigta apie 550 m. pr. m. e.

Nežinoma, kaip ji buvo papuošta, kokios statulos joje stovėjo, kokios buvo freskos ir kokie paveikslai, kaip atrodė pati Artemidės statula. Visa, ką buvo padaręs Chersitronas ir jo įpėdiniai, sunaikino Herostratas. Eilinis žmogus nutarė tapti nemirtingas, atlikdamas nusikaltimą - 356 m. pr. m. e. liepos 21 d. sudegindamas Artemidės šventyklą.

Antrąją šventyklą statė architektas Cheirokratas. Šį kartą statyba ilgai neužtruko. Dabar nebuvo mįslių ir techninių išradimų. Reikėjo pakartoti tai, kas padaryta anksčiau.

Svarbiausią statinį rėmė 127 marmuro kolonų, kurių aukštis siekė 20 metrų. Pastatas dekoruotas gražiomis skulptūromis ir kitais papuošimais. Šventyklos viduryje pastatyta Artemidės skulptūra. Tai viena didžiausių senovės šventyklų - jos pagrindas buvo 109 m ilgio ir 50 m pločio. Artemidės šventykla pastatyta apie 550 m. pr. m. e. (Achemenidų dinastija). Iš vidaus šventyklą puošė nuostabios Praksitelio ir Skopo statulos, bet dar puikesni buvo paveikslai.

Ši šventykla ir buvo paskelbta pasaulio stebuklu, nors to galbūt labiau verta buvo pirmoji, pastatyta Chersitrono.
Kaunas (Karija)

**Kaunas** (, , kar. *Kbid*) – senovinis miestas Karijos pietryčiuose (Mažoji Azija), vakariniame Dalyjano upės krante.

## Istorija

Mažosios Azijos Kaunas buvo klestintis čia įsikūrusios Karijos karalystės miestas. Archeologiniai tyrinėjimai rodo, kad Kauno atsiradimas datuojamas III a. pr. m. e. Tačiau, pagal Antikos rašytinius šaltinius, miestas galėjo atsirasti VII–VI a. pr. m. e. Miesto klestėjimo laikotarpis tęsėsi nuo V a. pr. m. e. iki II m. e. a. Nuo įkūrimo Kaunas buvo žinomas druska, žuvimi, figomis ir kt.

Mieste galima išvysti persų, helenų, romėnų ir Bizantijos civilizacijos pėdsakų. Yra išlikę tuo metu statytos Akropolio tvirtovės ir pylimo, antikinio teatro, bažnyčios, romėniškų pirčių, palestros (sporto mokyklos) liekanos, Nekropolis – uolose įrengti karalių ir kitų didikų kapai.

## Nuorodos
* Apie Kauno miestą  
* Senovinio miesto planas
* Žemėlapis
Baltininkai

**Baltininkai** – kaimas Telšių rajono savivaldybėje, 5 km į pietvakarius nuo Biržuvėnų, kairiajame Virvytės krante netoli Žąsūgalo kalno, šalia kelio . Veikia Kuršų pagrindinė mokykla, stovi Baltininkų koplyčia.

## Istorija

Minimi nuo 1253 m. Baltininkų valsčius minimas 1421 m. Vytauto privilegijoje, duotoje Medininkų katedrai. XIX a. Baltininkai priklausė Žemaičių vyskupystės kurijai.

LTSR metais – Kuršių kolūkio centrinė gyvenvietė. Veikė (nuo 1984 m.) felčerių ir akušerių punktas.

## Gyventojai

## Šaltiniai
Šakniagumbis

**Šakniagumbis** – sustorėjusi šaknies dalis, kurioje sukaupiama maisto medžiagų atsarga. Taip pat augalai gali vegetatyviai daugintis šakniagumbiais.

Šakniagumbius turi jurginai, batatai, švitriešis.

Šakniagumbius primena bulvės, topinambo gumbai, bet jie yra pakitę stiebai - stiebagumbiai.
Mitkaičiai

**Mitkaičiai** – kaimas Telšių rajono savivaldybės šiaurėje, šalia kelio Eigirdžiai-Tirkšliai. Seniūnaitijos centras. Stovi medinė Mitkaičių Švč. Mergelės Marijos bažnyčia (pastatyta 1829 m.), yra Nevarėnų mokyklos pradinio ugdymo skyrius, biblioteka.

## Gyventojai

## Šaltiniai

## Nuorodos
*
Medininkai (reikšmės)

**Medininkai** yra:

* kaimas Jurbarko rajone;
* kaimas Kėdainių rajone;
* kaimas Kretingos rajone;
* kaimas Skuodo rajone;
* kaimas Vilkaviškio rajone;
* kaimas Vilniaus rajone:
** seniūnijos centras – Medininkai;
** Didieji Medininkai;
* ankstesnis Varnių miesto pavadinimas.

Kiti:
* Medininkai (ledynmetis), Lietuvos geologinis laikotarpis
Viekšnaliai

**Viekšnaliai** – kaimas Telšių rajono savivaldybėje, 6 km į pietus nuo Luokės. Seniūnaitijos centras. Yra medinė Viekšnalių Švč. Mergelės Marijos Globos bažnyčia (pastatyta 1912 m.), Viekšnalių pagrindinė mokykla, kultūros centras, biblioteka. Į šiaurės vakarus nuo kaimo telkšo Viekšnalių ežeras.

## Istorija

1950–1963 m. buvo Viekšnalių apylinkės centras.

## Gyventojai

### Žymūs žmonės
* Antanas Kojelis (1903–1976) – vargonininkas, pedagogas ir chorvedys.
* Juozas Kojelis (1916–2010) – žurnalistas, pedagogas, publicistas, rezistentas.

## Šaltiniai
Vembūtai

:: *Apie kaimą Varnių seniūnijoje žr. [[Vembūtai (Varniai)]]*.

**Vembūtai** – kaimas Telšių rajono savivaldybėje, 5 km į pietus nuo Viešvėnų, prie kelio į Varnius. Seniūnaitijos centras. Yra Viešvėnų mokyklos skyrius, biblioteka, koplyčia.

Vembūtų gręžinyje (314,2 m) yra didžiausias kvartero nuogulų storis Lietuvoje.

## Gyventojai

## Šaltiniai
Braziūkai

**Braziūkai** – kaimas Kauno rajono savivaldybėje, į vakarus nuo Ežerėlio, 11 km į šiaurę nuo Višakio Rūdos. Įsikūręs Kazlų Rūdos miškų masyve, Višakio aukštupyje. Tarp vietinių gyventojų Braziūkų kaimas tarsi padalintas į dvi dalis :
* **Anglija** – pietvakarinė kaimo dalis (kol nebuvo pravesta melioracija, čia buvo pelkėta, gyventojai gyveno tarsi saloje),
* **Indija** – vidurinė kaimo dalis.

Kaime stovi medinė Braziūkų Švč. Mergelės Marijos Nekaltojo Prasidėjimo bažnyčia (pastatyta 1932 m.), paminklas žuvusiems už Lietuvos laisvę, yra kapinės. Kaime auga Liepa „Motinėlė“, kurios kamieno apimtis 840 cm, dabar jai apie 300 metų. Ši nepaprasta liepa ir aplinkinių kaimų padavimai glaudžiai susiję su 1863 m. sukilimu. Greta kaimo yra anastaziečių sodyba.

## Etimologija

Kaimo pavadinimas – asmenvardinis vietovardis, kilęs nuo ūkininko pavardės Braziūkas (seniau čia gyveno du stambūs ūkininkai Braziūkas ir Meištas, po to išsiskaidė į atskirus ūkius).

## Istorija

1932 m. pastatyta Braziūkų bažnyčia. Iki sovietmečio melioracijos tai buvo pelkėta vietovė.

## Gyventojai

## Galerija

Braziūkai, kryžius.JPG|Kryžius su vienuolio skulptūra
Braziūkai, sodyba.JPG|Sodyba
Braziūkai, liepa.JPG|Liepa „Motinėlė“


## Šaltiniai

* 

## Nuorodos
* Braziūkų kaimo bendruomenės svetainė
Balduonė

**Balduonė** – miestas Latvijoje, Kekavos savivaldybėje, 33 km nuo Rygos. 3782 gyventojai (2021 m.). Balduonę kerta valstybinės reikšmės keliai Ryga – Skaistkalnė ir Daugmalė – Iecava. Gretimame Riekstukalno kaime veikia Latvijos universitetui priklausanti Balduonės astronomijos observatorija.

## Istorija

Balduonės teritorija yra apgyvendinta jau nuo akmens amžiaus, kaip liudija archeologiniai tyrinėjimai. XV a. istoriniuose šaltiniuose pirmąkart paminėtas Balduonės gydomasis šaltinis. XVII a. Balduonėje kūrėsi miestas. 1648 m. netoli sieros šaltinio pastatytas dvaras ir įrengta pirmoji Kuržemės hercogystės geležies krosnis. Vėliau Balduonėje įrengta inkarų ir vinių kalykla, pabūklų liejykla, stiklo lydykla, drobių ir linų audyklos.

Nuo XVIII a. pabaigos Balduonė žinoma kaip kurortas. 1796 m. Balduonėje įrengta sieros šaltinio gydykla. Kurorto reikšmė itin sumažėjo po Kemerų kurorto atidarymo 1838 m.

Miesto teisės Balduonei suteiktos 1991 m. 2008–2021 m. buvo Balduonės savivaldybės administracinis centras.

## Demografija

2009 m. Balduonės krašte gyveno 4970 žmonių, iš kurių 81,4 % – latviai, 12,5 % – rusai, 3,5 % – gudai, 1,9 % – lenkai.

## Šaltiniai
Smėlrausiniai

**Smėlrausiniai** (*Trichonotidae*) – ešeržuvių (*Perciformes*) būrio žuvų šeima. Paplitusios Indijos ir Ramiajame vandenyne ties Havajais, Japonija ir Australija.

## Gentys
* Lesunerinos (*Lesueurina*)
* Paprastieji smėlrausiai (*Trichonotus*)
Santaika

**Santaika** – kaimas Alytaus rajono savivaldybėje, 15 km į vakarus nuo Alytaus, truputį į rytus nuo Varanausko, prie kelio . Seniūnaitijos centras. Stovi medinė Santaikos Kristaus Karaliaus bažnyčia (pastatyta 1929 m.), veikia Santaikos pagrindinė mokykla, biblioteka, paštas (LT-64033). Anksčiau buvo Santaikos geležinkelio stotelė (ruožas Alytus–Simnas).

## Istorija

Sovietmečiu buvo kolūkio centrinė gyvenvietė (specializavosi pienininkystėje).

|}

## Gyventojai

### Žymūs žmonės
* Vidutis Pranciškus Kamaitis (1938–2024) – inžinierius, tarptautinės klasės šokėjas.

## Šaltiniai

*
Urvelinukinės

**Urvelinukinės** (*Creediidae*) – ešeržuvių (*Perciformes*) būrio žuvų šeima. Paplitusios Indijos ir Ramiojo vandneyno priekrančių zonoje. Dydis 3-7 cm. Įsirausia į smėlėtą dugną.

Šeimoje 7 gentys ir 17 rūšių.

## Gentys
*Kabliasnukės urvelinukės (*Apodocreedia*)
**[[Chalixodytes]]*
**[[Creedia]]*
*Salinės urvelinukės (*Crystallodytes*)
*Ežerinės urvelinukės (*Limnichthys*)
*Chiros (*Schizochirus*)
*Tevaros (*Tewara*)
Australiniai žvaigždininkai

**Australiniai žvaigždininkai** (*Leptoscopidae*) – ešeržuvių (*Perciformes*) būrio žuvų šeima. Paplitusios Australijos ir Naujosios Zelandijos priekrantėse.

## Gentys
*Naujosios Zelandijos žvaigždininkai (*Crapatalus*)
*Estuariniai žvaigždininkai (*Leptoscopus*)
**[[Lesueurina]]*
Amerikiniai žvaigždininkai

**Amerikiniai žvaigždininkai** (*Dactyloscopidae*) – ešeržuvių (*Perciformes*) būrio žuvų šeima. Paplitusios Atlanto ir Ramiojo vandenynų platumų priekrantėse ties Amerika.

## Gentys
* *[[Dactylagnus]]*
* Unguriniai žvaigždininkai (*Dactyloscopus*)
* Gilelai (*Gillellus*)
* *[[Heteristius]]*
* *[[Leurochilus]]*
* Smėliniai žvaigždininkai (*Myxodagnus*)
* *[[Platygillellus]]*
* *[[Sindoscopus]]*
* *[[Storrsia]]*
Kaizerslauternas

**Kaizerslauternas** – miestas pietvakarių Vokietijoje, Reino krašto-Pfalco žemėje. Mieste dar gyvena apie 30 tūkst. NATO pajėgų personalo bei jų šeimų narių (daugiausia amerikiečiai), kurie miestą vadina *K-Town* dėl to, kad miesto vardą yra sunku tarti tiems, kieno gimtoji kalba yra anglų. Istorinis miesto centras siekia IX amžių ir yra nutolęs už 70 km į rytus nuo Liudvigshafeno ir už 80 km į šiaurės rytus nuo Mainco.

## Istorija
Priešistorinės vietovės atsekamos nuo 800 metų prieš Kristų. Buvo atrasti keltų kapai už 28 km į vakarus nuo miesto. Iškasti daiktai eksponuojami Speyer miesto muziejuje.

## Vietovės ir pastatai

Šiandienis Kaizerslauternas yra modernus informacinių technologijų centras, miestas taip pat turi keletą universitetų bei tyrimų institutų.

Merija (rotušė) yra vienas iš aukščiausių pastatų miesto centre. Iš paskutiniame aukšte įrengtų baro ir kavinės atsiveria puikūs panoraminiai miesto ir jo apylinkių vaizdai. Pats aukščiausias pastatas centre yra katalikų Marijos bažnyčia (*Marienkirche*).

## Kultūra ir sportas
Rekonstruotas „Fritz-Walter-Stadion“, kuriame 2006 m. vyko XVIII pasaulio futbolo čempionatas, talpina 48 500 futbolo sirgalių. Šiame stadione bundeslygos varžybose rungtyniauja miesto komanda FC Kaiserslautern, kurie yra tapę Vokietijos čempionais 4 kartus.
## Šaltiniai

## Nuorodos
* Oficialus miesto puslapis
Taufa'ahau Tupou IV

**Tafa’auhau Tupou IV** (*Tāufa'āhau Tupou IV*; g. 1918 m. liepos 4 d. – 2006 m. rugsėjo 10 d.) – Tongos karalius.

Karalienės Salote Tupou III ir princo Tungī sūnus. Karaliumi tapo 1965 m. mirus motinai. Iki karūnavimo vadintas Siaosi Tāufa’āhau Tupoulahi. Vedęs Mata’aho 'Ahome’e. Turi 4 vaikus. Įpėdiniu tapo jo sūnus Sia'osi Taufa'ahau Manumata'ogo Tuku'aho Tupou.

Jaunystėje buvo aktyvus sportininkas ir dvasininkas. Studijavo teisę Australijoje. 1943 m. karalienė jį paskyrė švietimo ministru, 1944 m. – sveikatos apsaugos ministru, 1949 m. – premjeru. Tafa’auhau Tupou IV turėjo didelę politinę įtaką šalyje. Jam pavaldūs aristokratai užėmė 70 % vietų Įstatymų Leidybos Asamblėjoje.

## Nuorodos
* Karalius ir bažnyčia 
* Karaliaus jubiliejus
* Apie Tupou dinastiją
Matadoras

: *Apie filmą žr. [[Matadoras (filmas)]].*
:

**Matadoras** arba **toreadoras** – žmogus koridos pabaigoje, su špaga ir mulete, pritvirtintu prie trumpos kartelės raudonu audeklu, kurį laiką efektingai pažaidęs su buliumi, jį nuduria.
Joaquín Sánchez Rodríguez

**Choakinas Sančesas Rodrigesas** (g. 1981 m. liepos 21 d. El Puerto de Santa Marija, Ispanijoje) – buvęs futbolininkas, saugas. Atstovavo Ispanijos rinktinei.

## Karjera
Kitados rungtyniavo tokiuose klubuose kaip Real Betis, Valencia CF, Málaga CF, ACF Fiorentina, Real Betis.

## Rinktinė
2002 m. vasario 13 d. debiutavo Nacionalinėje komandoje.

Su rinktine žaidė 2006 m. pasaulio čempionate, kur per trejas rungtynes aikštėje išbuvo 161 minutę.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Goleo VI

**Goleo VI** kartu su Pile yra oficialūs Vokietijoje vykstančio 2006 metų Pasaulio futbolo čempionato talismanai. **Goleo VI** yra kalbantis liūtas, o Pilė – kalbantis kamuolys. Goleo VI nešioja baltos spalvos marškinėlius su 06 numeriu. Kelnių ar šortų nėra. Goleo VI kostiumas kainavo apie 250 000 eurų.

Pristatytas 2004 metais lapkričio 13 d. TV laidoje *Wetten, dass?..*. Taip pat galima pamatyti Bob Sinclar muzikiniame klipe Love Generation.

## Diskografija
Goleo 2006-ųjų pasaulio futbolo čempionatui specialiai išleidžia muzikinę dainų plokštelę. Joje kartu su juo skamba ir pasaulinių muzikos žvaigždžių balsai ir dainų remiksuotos versijos: Shakira, Lumidee ar Fatman Skoop.
Anžiliai

**Anžiliai** – kaimas Raseinių rajono savivaldybėje, 2 km į šiaurę nuo Paliepių, kairiajame Plaukupio krante, kaimo rytuose teka Alėja. Seniūnaitijos centras.

## Gyventojai

## Šaltiniai
Gervinė

**Gervinė** (arba ***Gerviniai***) – kaimas Raseinių rajono savivaldybėje, į pietus nuo Paliepių, šalia kelio Raseiniai–Eržvilkas. Seniūnaitijos centras. Yra biblioteka. Auga Aleknos ąžuolas.

## Gyventojai

Gervinės šnektą, kuri priklauso žemaičių raseiniškių tarmei, 1958 m. aprašė G. Vitkauskaitė.

## Šaltiniai
Tongos paanga

**Pa'anga** – Tongos Karalystės valstybinė valiuta. Kontroliuojama Tongos Valstybinio Rezervų Banko (*Pangikē Pule Fakafonua 'o Tonga*) Nukualofoje. 1 pa'anga sudaryta iš 100 centų (*seniti*). ISO kodas TOP, bet dažniausiai naudojama santrumpa T$ (¢ – seniti). Dar išskiriamas vienetas – hau, kurį sudaro 100 pa'angų. 

Pa'anga įvesta 1967 m. balandžio 3 d. ir pakeitė iki tol veikusį Tongos svarą. 1991 m. pa'anga susieta su Australijos doleriu. 2006 m. 1 Australijos doleris atitiko 1,6 pa'angos. 

Yra 1, 2, 5, 10, 20 ir 50 nominalų banknotai. Ant jų visų priekinės pusės vaizduojamas karalius Taufa'ahau Tupou IV, o užrašai – tik Tongos kalba. Kitoje pusėje užrašai anglų kalba ir vaizduojamos žymiausios šalies vietos – Ha'amonga 'a Maui trilitas, karaliaus rūmai, Tongos Plėtros Bankas, Vava'u uostas, ngatu audinių gamyba.

Monetos 1, 2, 5, 10, 20, 50 seniti vertės. Ant jų vaizduojami maisto produktai ir karališki atributai, bei užrašas *Fakalahi me'akai* („išaugink daugiau maisto“). Vieno ir dviejų seniti monetos praktiškai vartojamos retai, kadangi daugima kainų suapvalintos. 

## Banknotų nuotraukos

## Nuorodos

*Tongos Valstybinis Rezervų Bankas
Bytlaukis

**Bytlaukis** – kaimas Šilalės rajono savivaldybėje, į šiaurę nuo autostrados , abipus kelio . Seniūnaitijos centras. Veikia Šilalės vidurinės mokyklos pradinio ugdymo skyrius, biblioteka.

## Istorija

Kaimas išaugo LTSR laikais, kai tapo Iždonų kolūkio pagalbine gyvenviete. Tada įkurtas felčerių ir akušerių punktas, aštuonmetė mokykla, biblioteka.

## Gyventojai

## Šaltiniai
Paveisininkai

**Paveisininkai** – kaimas Lazdijų rajono savivaldybėje, prie Veisiejo ežero rytinio pakraščio (šiaurinė dalis). Yra medinė Šv. Kūdikėlio Jėzaus Teresės bažnyčia (nuo 1938 m.), kapinaitės, stūkso Paveisininkų piliakalnis. Ateina kelias nuo Semoškų.

## Etimologija
Pavadinimas siejamas su numanomu žodžiu **paveisininkas* „kas gyvena prie Veisiejo ežero“.

## Istorija

XIX a. pab. kaimas pateko į Seinų apskrities Kapčiamiesčio valsčių, Veisiejų parapiją.

Tarpukariu veikė Paveisininkų pradinė mokykla.

## Piliakalnis

Beveik iš visų pusių ežero apjuostoje kalvoje stūkso senas jotvingių piliakalnis. Jotvingiai – viena iš baltų genčių, gyvenusi šioje teritorijoje iki XIII a. 1962 m. archeologai piliakalnio aikštelėje ir po pylimu rado jotvingiams būdingų kapų. Jie mirusius degindavo, palaikus laidodavo dėžėse, sukrautose iš akmenų. Tai vadinamieji krūsniniai kapai. Paveisininkai – vieni iš jotvingių centrų, buvo sunaikinti kryžiuočių 1278–1283 m. tik XV a. jotvingių žemėse, vadinamojoje Užnemunėje, gausiau apsigyveno lietuviai, kurie asimiliavo kai kur dar išlikusius jotvingius. Dabar šiame krašte išliko tik jotvingių piliakalnis.

## Gyventojai

### Žymūs žmonės
Kaime dirbo ir palaidota mokytoja, sovietinė aktyvistė Ona Sukackienė (1910–1946).

## Šaltiniai

*
Šlavantai

**Šlavantai** – kaimas Lazdijų rajono savivaldybėje, 12 km į pietvakarius nuo Seirijų. Seniūnaitijos centras. Šlavantų bažnyčia yra Gegutės kaime, kiek į vakarus nuo Šlavantų, šiaurinėje Šlavanto ežero pakrantėje. Žvyro telkinys. Į vakarus nuo kaimo stūkso Šlavantų piliakalnis. Aplink gausu raistų. Į kaimą veda kelio  atšaka.

## Etimologija

Kaimas pavadintas pagal *Šlavañto* ežerą.

## Istorija

XIX a. pabaigoje Šlavantų palivarkas ir dvaras pateko į Seinų apskrities Šventežerio valsčių ir parapiją. Dvarui priklausė Šlavantų, Naujasodžio, Bajoriškių, Aleksiejiškės kaimai.

Nuo 1921 m. veikė pradinė mokykla.

|}

## Gyventojai

## Šaltiniai

## Nuorodos
*
Gegutė (Lazdijai)

**Gegutė** – kaimas Lazdijų rajono savivaldybėje, 8 km į šiaurės vakarus nuo Veisiejų, 1 km į vakarus nuo Šlavantų, šiauriniame Šlavanto ežero krante. Kaime stovi medinė Šlavantų Viešpaties Apreiškimo Švenčiausiai Mergelei Marijai bažnyčia (nuo 1921 m.). Praeina kelias .

## Etimologija
Kaimo pavadinimas vėlyvas, greičiausiai kilęs nuo paukščio pavadinimo *[[gegutė|gegùtė]]*.

## Istorija

Kaimas įkurtas 1927 m. išparceliuoto Šlavantų dvaro žemėse.

|}

## Gyventojai

### Žymūs žmonės
* Alvydas Valenta (1963–), žurnalistas, poetas, esperantininkas
* 1974–1985 metais čia klebonavo garsus disidentas, KGB pravardžiuotas „Akiplėša“ Juozas Zdebskis (1929–1986).

## Šaltiniai
Gruzdiškė

**Gruzdiškė** – kaimas Raseinių rajono savivaldybėje, 3 km į šiaurės rytus nuo Raseinių, prie kelio . Seniūnaitijos centras.

## Istorija

1683 m. minimas Gruzdiškės dvaras (XIX a. pab. Felinskių valda). 1941 m. birželio pabaigoje kaimo apylinkėse vyko vienas didžiausių Lietuvoje tankų mūšių – Raseinių mūšis.

1950–1993 m. buvo kolūkio centrinė gyvenvietė. 1963 m. įkurtas medicinos punktas, 1972 m. biblioteka ir pradžios mokykla, nuo 2000 m. Raseinių „Šaltinio“ pagrindinės mokyklos skyrius.

## Gyventojai

; Žymūs žmonės
Gruzdiškėje gimė:
* Jonas Meškauskas (1947–2010), Vilkaviškio rajono politinis ir visuomenės veikėjas.

## Šaltiniai
Gabšiai

**Gabšiai** – kaimas Raseinių rajono savivaldybėje, prie kelio , 3 km į pietus nuo Raseinių. Kiek į pietus nuo kaimo eina automagistralė . Seniūnaitijos centras. Kaimą supa UAB „Raseinių žuvininkystė“ tvenkiniai, susidarę užtvenkus Kalnupį. Gabšių teritorijoje yra bendrovės: „Raseinių žuvininkystė“ (prekinių žuvų veisimas), „Norvelita“ (žuvų produktų gamyba), , Kaimo turizmo sodyba „Karpynė“, kurioje yra žuvies patiekalų restoranas, žvejybos vietos, pirtys, nakvynė, konferencijų ir banketinės salės, baseinas, sporto priemonės.

Veikia parduotuvė.

## Istorija

Gabšių kaimas minimas 1581 m. 1950–1995 m. Paupio žuvininkystės ūkio pagalbinė gyvenvietė.

|}

## Gyventojai

; Žymūs žmonės
Kaime gimė:
* Jonas Elzbergas, profsąjungų ir politinis veikėjas.

## Šaltiniai
Ginčaičiai

:: *Apie buvusį kaimą Tauragės rajone žr. [[Ginčaičiai (Tauragė)]]*.

**Ginčaičiai** – kaimas Raseinių rajono savivaldybėje, 7 km į šiaurės rytus nuo Raseinių, prie kelio  ir atšakos į Bedančius.

## Istorija

Ginčaičių () kaimas buvo pirmą kartą paminėtas rašytiniuose šaltinuose 1724 m.

## Gyventojai

## Šaltiniai
Ramonai

**Ramonai** – kaimas Raseinių rajono savivaldybėje, 2 km į šiaurę nuo Raseinių. Seniūnaitijos centras.

## Istorija

2015 m. kaimas smarkiai išplėstas prijungiant Ramanavą, Kantrolius, Kazariniškę.

## Gyventojai

## Šaltiniai
Naudvaris (Raseiniai)

**Naudvaris** – kaimas Raseinių rajono savivaldybėje, į rytus nuo Lyduvėnų, šalia kelio . Vakariniu pakraščiu eina geležinkelis Radviliškis–Pagėgiai, rytuose teka Lapišė.

## Gyventojai

## Šaltiniai
Bogušiškiai

:: *Apie kaimą Kėdainų rajone: [[Bogušiškiai (Kėdainiai)]]*

**Bogušiškiai** – kaimas Raseinių rajono savivaldybėje, 6 km į pietvakarius nuo Šiluvos, šalia kelio į Raseinius.

## Gyventojai

## Šaltiniai